OzLabs/hebrew-wiki-articles huggingface dataset:
As the Years Go By

"As The Years Go By" (בעברית: "כשהשנים חולפות") הוא הסינגל הראשון של להקת הרוק פיוז'ן משמאקאן מאלבום הבכורה שלהם שנשא את שם הלהקה. השיר הוקלט באולפני קולומביה בי, ויצא כסינגל הראשון מתוך האלבום. הסינגל "Days When We Are Free" היה האיי-סייד של התקליטון. השיר הופיע במספר אלבומי אוסף של שירי שנות השבעים של המאה העשרים.

הסינגל שמכר יותר ממיליון עותקים ברחבי העולם וזכה בתקליט זהב, התקבל באהדה בקרב הציבור והמבקרים. לינדזי פלאנר מבקר ב-AllMusic שיבח את הסינגל ואת מילות השיר.

ביפן יצא הסינגל בשם "Kiri no Naka no Futari".

== היסטוריה ==
בשנת 1970 הקליטה להקת משמאקאן את השיר "As the Years Go By" באולפני קולומביה בי. השיר יצא כסינגל ראשון מתוך האלבום שנושא את שם הלהקה. השיר נערך ויצא יחד עם הסינגל "Days When We Are Free" בצד א' של התקליטון. האלבום Mashmakhan יצא כתקליט אריך-נגן באותה שנה.

בהמשך הופיע השיר באלבומי אוסף אחדים. ב-1990 נכלל השיר באלבום Rock Artifacts, Vol. 1. בנובמבר 1995 השיר "As the Years Go By" יחד כל שירי האלבום Mashmakhan, וכן שירי האלבום The Family נכללו באלבום אוסף בשם Mashmakhan/The Family. באפריל 2001 יצא השיר באלבום האוסף Rock Treasures בהוצאת סוני מיוזיק אנטרטיינמנט. בדצמבר 2007 יצא אלבום אוסף יפני בשם The 70's, Vol. 3 של יוניברסל מיוזיק גרופ שאף הוא כלל את השיר "As the Years Go By".

גרסת כיסוי של השיר הוקלטה על ידי להקת הסלסה/פאנק Coke באלבום משנת 1972. המילים תורגמו לספרדית והשיר יצא בשם "Que Seria de Mi".

== רשימת רצועות ==
את שני השירים הפיק בילי ג'קסון

== קבלה ==
עם צאתו נמכר הסינגל ב-100,000 עותקים בקנדה, 500,000 עותקים בארצות הברית, ויותר ממיליון עותקים ביפן. בקנדה הגיע השיר למקום הראשון בשני המצעדים השבועיים, ובארצות הברית הגיע למקום ה-31 במצעד. השיר נמכר ביותר ממיליון עותקים ברחבי העולם והגיע למעמד של תקליט זהב.

== קישורים חיצוניים ==

* [https://www.allmusic.com/song/t7649191 "As the Years Go By"] באתר AllMusic

== הערות שוליים ==

קטגוריה:שירי 1970
קטגוריה:סינגלים בהוצאת קולומביה רקורדס
קטגוריה:סינגלים בהוצאת אפיק רקורדס
זגורסקי שטרוקלי

זגורסקי שטרוקלי (קרואטית: Zagorski štrukli) הוא קינוח העשוי מבצק המוגש אפוי או מבושל ממטבח הקרואטי, נפוץ במחוז זגרב ובצפון קרואטיה. המנה מזכירה את השטרוקלג'י, קינוח דומה מן המטבח הסלובני השכן.

הכנת זגורסקי שטרוקלי מבושל או מטוגן מאוד דומות זה לזה. מניחים שכבה שטוחה ומאוד עבה של בצק על השולחן. יוצקים שכבה דקה של קוטג' עם ביצים, שמנת חמוצה ומלח בישול באופן אחיד. את הבצק מגלגלים לרוחב משני הקצוות עד ששני הרולים נפגשים, את התוצר חותכים לחתיכות בגודל של 10 עד 20 סנטימטרים.

כדי לקבל זגרוסקי שטרוקלי אפוי, מניחים את חתיכות הבצק בתבנית אפייה, מצפים אותם בנדיבות בשמנת, אופים את התבנית במשך 45 דקות עד שהבצק מקבל גוון אדמדם מלמעלה. עבור הגרסה המבושלת, מניחים את יריעות הבצק במחבת מעל סיר עם מים רותחים. מטגנים מעט בצל ופטרוזיליה בנפרד ומוסיפים אותם למחבת. את השטרוקלי מבשלים במשך כעשרים דקות.

המאכל נחשב למנה לאומית של קרואטיה, שכן בשנת 2007 הוא התווסף לרשימת המורשת התרבותית הבלתי מוחשית של קרואטיה.

== קישורים חיצוניים ==

* 

קטגוריה:מאכלים לאומיים
קטגוריה:קינוחי גבינה
קטגוריה:המטבח הקרואטי
קרוליין דין

דיים קרוליין דין (באנגלית: Caroline Dean; נולדה ב-2 באפריל 1957) היא בוטניקאית בריטית, העובדת כיום כמנהלת מעבדת דין של מרכז ג'ון אינס . ידועה בזכות מחקריה החלוציים על המנגנונים שבאמצעותם צמחים מתאימים את עצמם לסביבתם ולשינויי האקלים. כלת פרס וולף לחקלאות לשנת 2020 על "תגליותיה החלוציות בבקרת זמן הפריחה והבסיס האפי-גנטי לקיוט (ורנליזציה)".

==קורות חיים==
דין נולדה ב-2 באפריל 1957 באנגליה. כבת שנייה מבין 4 אחים.
==השכלה ומסלול מקצועי==
סיימה בשנת 1978 תואר ראשון בהצטיינות בביולוגיה באוניברסיטת יורק והמשיכה שם במסלול ישיר לדוקטוראט גם הוא בביולוגיה, אותו סיימה ב-1982. תיזת הדוקטורט שלה עסקה בחקר הגנום של עלי חיטה צעירים. עם סיום לימודיה עברה לקליפורניה שם עשתה את הפוסט-דוקטורט בחברת הסטארט אפ הביוטכנולוגית Advanced Genetic Sciences. ב-1988 חזרה לאנגליה, למרכז ג'והן אינס, שם הקימה את המעבדה הנקראת על שמה.
==פעילותה המדעית==

תחומי מחקרה הם תהליכי התזמון בצמחים. היא גילתה את המנגנון שבעזרתו הצמחים "זוכרים" שעברו תקופות של קור. הציגה תהליכי RNA ה"משגיחים" על מועדי הפריחה. לתגליותיה יש השלכה על תחומים כמו אפיגנטיקה, אבולוציה מולקולרית ו-Post-transcriptional regulation , את רוב מחקריה עשתה על התודרנית הלבנה ותרמה רבות לפיתוחה כאורגניזם מודל, בפיתוח משאבים למיפויה הגנטי ולמוטגנזה חודרנית .

==חיים אישיים==
ב-1991 נישאה לג'ונתן ג'ונס אף הוא פרופסור לבוטניקה. לזוג בן ובת.

==תפקידים ואותות הוקרה==
* חברת הארגון האירופי לביולוגיה מולקולרית - 1999.
* קצינה מפקדת (The Dame Commander) של מסדר האימפריה הבריטית - 2004.
* עמיתת החברה המלכותית - 2004.
* זוכת המדליה של החברה הגנטית הבריטית - 2007.
* חברת האקדמיה הלאומית האמריקאית למדעים - 2008.
* חברת האקדמיה הגרמנית למדעים לאופולדינה - 2008.
* זוכת פרס EMBO FEBS למדעניות המשמשות דוגמה (Role Model) לדור העתיד של מדעניות - 2015.
* זוכת מדליית דרווין - 2016.
* זוכת פרס לוריאל אונסק"ו למדעניות מצטיינות - 2018.

==קישורים חיצוניים==

* [https://www.jic.ac.uk/people/caroline-dean/ דף הבית של דין באתר של מרכז ג'ון אינס] 
* [https://www.ncbi.nlm.nih.gov/pmc/articles/PMC3694836/ ריאיון עם דין באתר Plos Genetics] 
* [https://www.webcitation.org/6I6RwwNPQ?url=http://www.jic.ac.uk/profile/caroline-dean.asp מידע על דין באתר WebCite] 
* [https://royalsociety.org/topics-policy/diversity-in-science/parent-carer-scientist/caroline-dean פרשת חייה (time-line) באתר החברה המלכותית] 
* [https://www.youtube.com/watch?v=mLGGZwSYOP4/ דין מדברת על המחקרים שלה] 

== הערות שוליים ==

קטגוריה:מדעניות
קטגוריה:בוטנאיות בריטיות
קטגוריה:בוטנאים בריטים
קטגוריה:עמיתות החברה המלכותית
קטגוריה:בריטים חברי האקדמיה הלאומית למדעים של ארצות הברית
קטגוריה:זוכי פרס וולף לחקלאות
קטגוריה:בריטיות שנולדו ב-1957
קטגוריה:בריטים שנולדו ב-1957
קטגוריה:זוכי המדליה המלכותית
קטגוריה:זוכות פרס לוריאל-אונסק"ו לנשים במדע
קטגוריה:זוכי מדליית דרווין
עוגת קייב

עוגת קייב (באוקראינית: торт "Київський) היא עוגה הקרויה על שם העיר קייב שבאוקראינה. העוגה שווקה לראשונה ב-6 בדצמבר 1956 על ידי קונדיטוריה קרל מרקס שבקייב. העוגה נהייתה אהודה במהרה ברחבי ברית המועצות.

העוגה הפכה לאחד מן הסמלים של קייב, בעיקר בשל שמה וכן בעקבות הציפוי המציג את הסמל הלא-רשמי של העיר. לעוגה יש שתי שכבות אווריריות של מקצפת עם אגוזי לוז, זיגוג שוקולד ומילוי דמוי קרם חמאה.

==היסטוריה==

פעם אחת, אופים בקונדיטוריה שכחו להוסיף חלבוני ביצה לתבנית אפייה. בבוקר שלמחרת, השף קונסטנטין ניקיטוביץ פטרנקו, יחד עם העוזרת שלו בת ה-17 נדיה צ'רנוגור, פיזרו עוגות קפואות עם קרם חמאה לתוך התבנית כדי לחפות על הטעות. היה זה המתכון הראשוני של עוגת הקייב.

המתכון לעוגה השתנה עם השנים. בשנות השבעים האופים שכללו את השיטה של הכנת חלבוני ביצה עם תערובת אגוזים, אז הוסיפו אגוזי לוז לעוגה והחלו להתנסות גם עם בוטנים ואגוזי קשיו. אולם, אגוזים אלה יקרים יותר מאגוזי הלוז ולכן המפעל חזר למתכון המקורי הזול יותר.

==קישורים חיצוניים==

קטגוריה:קייב: תרבות
קייב
קטגוריה:המטבח האוקראיני
קטגוריה:המטבח הסובייטי
ז'ול גרווי

ז'ול גרווי (בצרפתית: Jules Grévy; 15 באוגוסט 1807 – 9 בספטמבר 1891) היה פוליטיקאי צרפתי שכיהן כנשיא צרפת בשנים 1879–1887 מטעם מפלגת הרפובליקניים השמאליים.

== ביוגרפיה ==
גרווי נולד ב-15 באוגוסט 1807 בפראנש-קונטה. בצעירותו אימץ עמדות רפובליקניות. כיהן כנשיא האספה הלאומית בשנים 1871–1873. בינואר 1879 נבחר לנשיאות צרפת. בדצמבר 1885 נבחר לכהונה שנייה. מדיניות החוץ שלו הייתה שקולה במיוחד שכן הוא התנגד לדרישות הלאומיות לנקום בגרמניה בעקבות מלחמת צרפת–פרוסיה ההרסנית (1870–1871) והתנגד להתפשטות קולוניאלית, שהייתה אז סוגיה פוליטית מרכזית.<ref></ref> כהונתו השנייה של גרווי התאפיינה בשערוריות שחיתות שהובילו להתפטרותו בשנת 1877. שירתו תחתיו ראשי הממשלה ויליאם הנרי ודינגטון, ז'ול פרי ולאון גמבטה. הוא נפטר כארבע שנים לאחר מכן.

==קישורים חיצוניים==

* 
* 
* 

==הערות שוליים==

קטגוריה:אבירי מסדר גיזת הזהב
קטגוריה:נשיאי צרפת
קטגוריה:שרי ממשלת צרפת
קטגוריה:צרפתים חברי הבונים החופשיים
קטגוריה:צרפתים שנולדו ב-1807
קטגוריה:צרפתים שנפטרו ב-1891
קטגוריה:יושבי ראש האספה הלאומית (צרפת)
קטגוריה:אישים שעל שמם בעלי חיים
עמק סברינה

עמק סברינה (באנגלית: Sabrina Valley) הוא עמק שאינו מכוסה קרח, בין רכס פונטס למצוק סברינה, ברכס בריטניה שבאנטארקטיקה.

העמק נמצא בגובה 1,846 מטרים מעל פני הים.
== היסטוריה ==
=== מקור השם ===
שמו של העמק ניתן לו על ידי משלחת החקר הגאולוגית של אוניברסיטת ואיקטו מוואיקטו שבניו זילנד, אשר חקרה את האזור בין השנים 1979–1978 בפיקודו של מייקל סלבי.

העמק נקרא על שמו של מצוק סברינה הסמוך - ושנייהם נקראים על שמו של אתר בבריטניה הרומית (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13123 עמק סברינה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12581&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק סברינה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25594880 מפת אזור עמק סברינה]

== הערות שוליים ==

סברינה
סברינה
רכס פונטס

רכס פונטס (באנגלית: Pontes Ridge) הוא רכס או שלוחה הררית מדרום לפסגת דריק, ברכס בריטניה שבאנטארקטיקה.

השלוחה יורדת לכיוון מזרח לעבר קרחון מקרו, 7 קילומטרים דרומית לפסגת דריק.

הרכס מתנשא לגובה של 1,790 מטרים מעל פני הים.

== היסטוריה ==
=== מקור השם ===
שמו של העמק ניתן לו על ידי משלחת החקר הגאולוגית של אוניברסיטת ואיקטו מוואיקטו שבניו זילנד, אשר חקרה את האזור בין השנים 1979–1978 בפיקודו של מייקל סלבי.

העמק נקרא על שמו של פונטס - אתר בבריטניה הרומית (בדומה לאתרים רבים אחרים ברכס בריטניה).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11945 רכס פונטס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11463&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פונטס] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25592624 מפת אזור רכס פונטס]

== הערות שוליים ==

פונטס
פונטס
אדה בלאקג'ק

אדה בלאקג'ק [באנגלית: Ada Blackjack במקור דלוטוק (Delutuk)]; 1898 - 29 במאי 1983) הייתה אישה משבט האינופיאטים, שחייתה במשך שנתיים לבדה באי וראנגל צפונית לסיביר.

==רקע==
אדה בלאקג'ק ג'ונסון נולדה בסלומון אלסקה וגודלה על ידי מיסיונרים שלימדו אותה לקרוא ולכתוב אנגלית. כבר בגיל צעיר עברה מערבה לעיר נום. היא התחתנה והביאה לעולם שלושה ילדים, אך רק אחד מהם שרד את גיל הינקות. לאחר זמן מה היא התגרשה מבעלה הראשון. בעקבות הגירושים היא נותרה חסרת כל ונאלצה למסור את בנה לבית יתומים. בשנת 1921 היא הצטרפה למשלחת שחצתה במסעה את ים צ'וקצ'י והגיעה לאי וראנגל.

==המשלחת==
מארגן המשלחת, ויהלמור סטפנסון, שלח במשלחת חמישה חוקרים (וביניהם אדה) בניסיון לטעון לבעלות קנדית על אי וראנגל. הוא בחר את חברי המשלחת על בסיס הידע האקדמי שלהם וניסיונם. הוא העדיף את המועמדים בעלי הידע הרב ביותר בגאוגרפיה ובמדעים לצורך המשלחת.

ב-15 בספטמבר 1921, חברי המשלחת נעזבו על האי כדי לטעון לבעלות עליו לטובת קנדה או בריטניה. המשלחת כללה חמישה אנשים: אדה שהייתה הטבחית והתופרת של המשלחת, שלושה אמריקנים: לורן נייט, מילון גייל ופרד מאורר, וגבר נוסף קנדי - אלן קראופורד. מאורר נכח על אי בעבר בשנת 1914 במשך שמונה חודשים, לאחר שמשלחת של הספינה קרלוק התרסקה אל האי.

התנאים באי החלו להיות קשיים מיום ליום. לאחר שמנות המזון שלהם אזלו, חברי המשלחת לא הצליחו לצוד מספיק בעלי חיים כדי לשרוד. ב-28 בינואר 1923, שלושה מארבעת הגברים במשלחת החליטו לחצות מרחק של 700 מיילים (כ-1,120 קילומטרים) מן האי על גבי ים צ'וקצ'י הקפוא כדי להזעיק מזון ועזרה. הגבר היחיד שנשאר לצד אדה היה לורן נייט, הוא חלה בצפדינה (עקב מחסור בוויטמין C) ואדה סעדה אותו עד למותו ב-23 ביוני 1923. לא היה זכר לשלושת הגברים שעזבו את האי, וכך אדה נשארה לבדה על האי ללא נפש חיה מלבד חתול המשלחת ויק.

אדה שרדה לבדה בתנאי הקור הקיצוניים באי עד שצוות חילוץ הגיעה אליה ב-19 באוגוסט 1923. בעיתונות באותם ימים היא תוארה כ"רובינזון קרוזו הנשית". עם כסף שהיא חסכה, היא לקחה את בנה הצעיר בנט לעיר סיאטל כדי לרפאו משחפת. בהמשך חייה התחתנה והביאה לעולם ילד נוסף, בילי. לבסוף היא חזרה לאזור הארקטי בו נולדה וחייתה שם עד מותה בגיל 85.

אדה הייתה אישה שקטה והיא סלדה מהקרקס התקשרותי שקם סביב סיפור הישרדותה, ואת ניסיונו של מארגן המשלחת, סטפנסון, להרוויח מכך. מלבד שכר אותו קיבלה על השתתפותה במשלחת וכן עבור עורות של בעלי חיים אותם מכרה, היא לא קיבלה אגורה ממאמרים ומספרים שנכתבו על חייה.

אדה מתה בפאלמר ונקברה באנקורג' אלסקה.

==לקריאה נוספת==
* ג'יילס מילטון, רובינסון קרוזו ממין נקבה בתוך: הערות שוליים מרתקות מן ההיסטוריה, לעברית: סמדר ויוסי מילוא, כתר ספרים, 2017. עמ' 259–261.

==קישורים חיצוניים==

* ״[https://www.osimhistoria.com/osim-minhar/ep18-servivor השורדת האחרונה]״ - פרק על אדה בלאקג׳ק בהסכת ״[https://www.osimhistoria.com/osim-minhar עושים מינהר]״
* [https://archives-manuscripts.dartmouth.edu/repositories/2/resources/1055 מסמכיה של אדה בלאקג'ק], באתר דארטמות' קולג'
* 

קטגוריה:ים צ'וקצ'י
קטגוריה:ניצולים יחידים מאסונות
קטגוריה:אינדיאניות
קטגוריה:ילידות 1898
קטגוריה:נפטרות ב-1983
ספירוס קיפריאנו

ספירוס קיפריאנו (ביוונית: Σπύρος Κυπριανού; 28 באוקטובר 1932 – 12 במרץ 2002) היה אחד מן הפוליטיקאים המשפיעים ביותר בקפריסין המודרנית, ששימש כנשיא המדינה השני בשנים 1977–1988.

== ביוגרפיה ==
קיפריאנו נולד ב-28 באוקטובר 1932 בלימסול. הוא למד כלכלה ומסחר בלונדון. בזמן שלמד בלונדון, הוא הקים את ארגון הסטודנטים הקפריסאים באנגליה. לאחר עצמאות קפריסין בשנת 1960 קיפריאנו כיהן כשר המשפטים ולאחר מכן כשר החוץ. במסגרת תפקיד זה הוא ייצג את קפריסין במועצת הביטחון של האומות המאוחדות. הוא התפטר מתפקידו בשנת 1972 ולאחר מכן עבד כמספר שים כעורך דין וכיועץ משפטי פרטי.

בשנת 1976 הקים ועמד בראש המפלגה הדמוקרטית בקפריסין. בבחירות שנערכו באותה השנה המפלגה קיבלה כ-21 מושבים מתוך 35 בפרלמנט, וקיפריאנו נבחר לכהן כנשיא הפרלמנט. בספטמבר 1977 נבחר לכהן כנשיא המדינה. כמספר חודשים לאחר מכן נחטף בנו בידי הארגון אאוקה אך שוחרר לאחר כמספר ימים. בשנת 1978 ו-1983 קיפריאנו נבחר שוב לתפקידו, אך הפסיד בבחירות שנערכו בשנת 1988. בשנת 1996 נבחר שנית לכהן כנשיא הפרלמנט ופרש מהעולם הפוליטי בשנת 2001.

בשנת 1985 העניקה לו אוניברסיטת בלגרד תואר דוקטור לשם כבוד. הוא נפטר מסרטן ב-12 במרץ 2002 בניקוסיה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי קפריסין
קטגוריה:שרי החוץ של קפריסין
קטגוריה:נפטרים מסרטן
קטגוריה:ילידי 1932
קטגוריה:קפריסאים שנולדו במאה ה-20
קטגוריה:נפטרים ב-2002
קטגוריה:קפריסאים שנפטרו במאה ה-21
יחסי אל סלוודור – שווייץ

נשיא אל סלוודור [[סלוודור סאנצ'ס סרן (משמאל) מקבל כתב האמנה משגריר שווייץ מירקו ג'ולייטי, 2017]]
יחסי אל סלוודור–שווייץ הם היחסים הדיפלומטיים הרשמיים שבין רפובליקת אל סלוודור לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין הרפובליקה של אל סלוודור הם יחסים דיפלומטיים מלאים. ב-1913 פתחה שווייץ לראשונה קונסוליה בסן סלבדור, בירת אל סלוודור, ששודרגה לדרג הקונסוליה הכללית ב-1959 ולדרג השגרירות ב-1968. ב-1979 סגרה שווייץ את השגרירות לאחר רצח הממונה על היחסים. סוכנות קונסולרית נפתחה במקום במדינה ב-1982. ב-1997 הסוכנות שודרגה לדרג קונסוליית כבוד כללית. בנוסף לקונסוליה בסן סלבדור, האמינה שווייץ את שגרירותה שבסן חוסה, בירת קוסטה ריקה, על אל סלוודור.

אל סלוודור ושווייץ חתמו על מגוון הסכמים דיפלומטיים בהם הסכם הגנה וקידום השקעות הדדיות.

על פי מפקד האוכלוסין של סוף שנת 2018, 433 שווייצרים חיו באל סלוודור. הסחר שבין המדינות הוא סחר יחסית גדול ביחס לגודל המדינה. הסחר הכולל בשנת 2018 בין שתי המדינות הוערך בשווי של 16.4 מיליון פרנקים שווייצרים. מהם 14 מיליון ייצוא שווייצרי לאל סלוודור ו-2.4 מיליון ייבוא שווייצרי מאל סלוודור.

== נציגויות דיפלומטיות ==
* שווייץ אינה מיוצגת באל סלוודור בדרג השגרירות. שווייץ מיוצגת באל סלוודור בדרג הקונסולרי באמצעות קונסוליה רשמית שהיא מחזיקה בסן סלבדור, בירת המדינה. שווייץ האמינה את שגרירותה בסן חוסה, בירת קוסטה ריקה, על אל סלוודור.
* אל סלוודור אינה מיוצגת בשווייץ בדרג השגרירות. אל סלוודור מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.

== קישורים חיצוניים ==

* [https://www.fdfa.admin.ch/eda/en/home/laender-reise-information/el_salvador/schweiz-el-salvador.html היחסים הבילטרליים שבין שווייץ לאל סלוודור], משרד החוץ של שווייץ

== הערות שוליים ==
יחסי ג'מייקה–שווייץ

יחסי ג'מייקה–שווייץ הם היחסים הדיפלומטיים הרשמיים שבין ג'מייקה לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין ג'מייקה הם יחסים דיפלומטיים מלאים. שווייץ הייתה אחת מהראשונות בעולם להכיר בעצמאות ג'מייקה ב-1962 ומיד לאחר מכן לכונן איתה יחסים דיפלומטיים רשמיים. בין 1963 ל-2004 שווייץ יוצגה בג'מייקה באמצעות קונסוליה כללית שהחזיקה בבירה קינגסטון. ב-2004 שונמך דרג הקונסוליה בקינגסטון לקונסוליית כבוד אך הואמנה על ג'מייקה שגרירות שווייץ בהוואנה, בירת קובה.

ג'מייקה ושווייץ חתמו על מגוון הסכמים דיפלומטיים בהם הסכם הגנה וקידום השקעות הדדיות, אמנה למניעת כפל מס והסכם פטור הדדי מאשרה לבעלי דרכונים מיוחדים בלבד.

על פי מפקד האוכלוסין של סוף שנת 2018, 131 שווייצרים חיו בג'מייקה. הסחר הכולל בשנת 2018 בין שתי המדינות הוערך בשווי של 16.8 מיליון פרנקים שווייצרים. מהם 14.6 מיליון ייצוא שווייצרי לג'מייקה ו-2.2 מיליון ייבוא שווייצרי מג'מייקה.

== נציגויות דיפלומטיות ==
* שווייץ אינה מיוצגת בג'מייקה בדרג השגרירות. שווייץ מיוצגת בג'מייקה בדרג הקונסולרי באמצעות קונסוליה רשמית שהיא מחזיקה בקינגסטון, בירת המדינה. שווייץ האמינה את שגרירותה בהוואנה, בירת קובה, על ג'מייקה.
* ג'מייקה אינה מיוצגת בשווייץ בדרג השגרירות. ג'מייקה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/jamaica/switzerland-jamaica.html היחסים הדו-צדדיים שבין שווייץ לג'מייקה], משרד החוץ של שווייץ

== הערות שוליים ==
פיקולו (משחק)

פיקולו הוא משחק קלפים ישראלי נפוץ שפותח ויצא לאור על ידי מפתח המשחקים חיים שפיר.

יצא בשנת 1980 לישראל ולגרמניה, עם השנים הפך לרב-מכר ונמכר במספר ארצות, עם למעלה מ-11 מיליון עותקים.

בישראל המשחק מוכר בשם פיקולו אבל המוציא לאור בגרמניה שינה את שמו ל"הלי גלי" (תותי פרוטי) וכך הוא מוכר ברוב ארצות העולם. בארצות הברית המשחק נמכר בשם "Fruit Punch".

== מטרת המשחק ==
מטרת המשחק היא לצלצל בפעמון כשמופיעים 5 פירות מאותו הסוג. ולגרוף את כל הקלפים.

== הוראות המשחק ==
* מניחים פעמון במרכז השולחן. מערבבים את הקלפים, ומחלקים את כל הקלפים לשחקנים באופן שווה.

כל שחקן מציב את קלפיו כחפיסה בלתי גלויה לפניו או אוחז אותה בידו.
*מחלק הקלפים משחק ראשון ואחריו התור עובר לשחקן הבא (על פי כיוון השעון) כל שחקן בתורו מניח קלף אחד מחפיסתו ומציבו גלוי בראש ערמת המשחק שלו כך שתמיד רק הקלף האחרון בכל ערמת משחק גלוי.
*את הקלף יש לפתוח במשיכה לפנים ולא לאחור כדי להבטיח שהשחקן הפותח לא יראה את הקלף שלו לפני האחרים.
*הקפד לעשות זאת במהירות כדי לא להעניק ליריביך יתרון. כאשר יש בראש ערמות המשחק כמות של אחד מהפירות שווה בדיוק לחמש, יש למהר ולצלצל בפעמון. הכמות של חמש יכולה להתקבל כסכום של כמה קלפים לדוגמה: 2+3, 2+2+1, 4+1 או אפילו 5 על אותו הקלף. הראשון שמצלצל בפעמון מקבל את כל הקלפים.
*עוד דרך לזכות בקלפים זה אם יש את אותו פרי ואותו מספר אצל כל המשתתפים.

== קלפים ==
בחפיסה ישנם 55 קלפים, הנושאים 4 סוגי פירות תות, בננה, שזיף, ולימון בכמויות מ-1 עד 5 על כל קלף.

== גרסאות נוספות ==
=== וריאציות שונות של המשחק ===
* פיקולינו
* פיקולו=אקסטרים

== קישורים חיצוניים ==

* [https://web.archive.org/web/20191019095629/http://www.shafirgames.com/%D7%A4%D7%99%D7%A7%D7%95%D7%9C%D7%95-1-1.html אתר המשחק הרשמי בעברית]
* [https://sfilev2.f-static.com/image/users/395469/ftp/my_files/Instructions/Picolo_Web_Heb.pdf?id=24879076 הוראות משחק פיקולו] באתר משחקי שפיר (קובץ PDF)
* [https://www.amigo.games/game/fruitpunch פיקולו] באתר AMIGO GAMES US
*[https://www.amigo-spiele.de/spiel/halli-galli פיקולו] באתר Amigo Germany

קטגוריה:משחקי קלפים
קטגוריה:ישראל: המצאות
יחסי האיטי–שווייץ

יחסי האיטי–שווייץ הם היחסים הדיפלומטיים הרשמיים שבין רפובליקת האיטי לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין רפובליקת האיטי הם יחסים דיפלומטיים מלאים. האיטי, קולוניה צרפתית לשעבר, הכריזה על עצמאותה ב-1804. שווייץ הכירה בעצמאותה של המדינה החדשה באופן מידי. לאחר פרק זמן בו האיטי נכבשה ונשלטה על ידי הכוחות המזוינים של ארצות הברית, פתחה שווייץ קונסוליית כבוד בפורט או פרינס, בירת המדינה. דרג הקונסוליה שודרג ב-1959 לקונסוליה ובשנת 2006 לקונסוליה כללית. לבסוף, בשנת 2011, שודרג דרג הקונסוליה לשגרירות.

ביוני 2011 השירותים הקונסולריים הועברו למרכז האזורי הקונסולרי בסנטו דומינגו, בירת הרפובליקה הדומיניקנית. שווייץ ייצגה את האינטרסים ההאיטיים במספר מדינות במהלך מלחמת העולם השנייה והמלחמה בקובה מ-1964 עד 1967.

האיטי ושווייץ משתפות פעולה בעיקר בתחום ההומניטרי. לאחר רעידת האדמה בהאיטי בשנת 2010 שלחה שווייץ סיוע למדינה ואף פיתחה אסטרטגיה ארוכת טווח לפיתוח המדינה אותה תיישם יחד עם ממשלת האיטי עצמה. משרד החוץ השווייצרי הוציא מספר פעמים בעבר אזהרת מסע להאיטי עקב הנטייה בה לאסונות טבע.

על פי מפקד האוכלוסין של סוף שנת 2018, 115 שווייצרים חיו בהאיטי. הסחר הכולל בשנת 2018 בין שתי המדינות הוערך בשווי של 16.4 מיליון פרנקים שווייצרים. מהם 1.9 מיליון ייצוא שווייצרי להאיטי ו-8 מיליון ייבוא שווייצרי מהאיטי.

== נציגויות דיפלומטיות ==
* שווייץ מיוצגת בהאיטי בדרג השגרירות באמצעות שגרירות שהיא מחזיקה בפורט או פרינס, בירת המדינה.
* האיטי אינה מיוצגת בשווייץ בדרג השגרירות. האיטי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/haiti/switzerland-haiti.html היחסים הבילטרליים שבין שווייץ להאיטי], משרד החוץ של שווייץ

== הערות שוליים ==
יחסי הרפובליקה הדומיניקנית – שווייץ

יחסי הרפובליקה הדומיניקנית–שווייץ הם היחסים הדיפלומטיים הרשמיים שבין הרפובליקה הדומיניקנית לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין הרפובליקה הדומיניקנית הם יחסים דיפלומטיים מלאים. הרפובליקה הדומיניקנית קיבלה את עצמאותה ב-1844. שווייץ הכירה בעצמאות המדינה החדשה ופתחה בה קונסוליה ב-1936. במהלך מלחמת העולם השנייה, ייצגה שווייץ את האינטרסים הדומיניקניים במספר מדינות. הקונסוליה השווייצרית שודרגה לדרג הקונסוליה הכללית ב-1959 והפכה לשגרירות ב-2007. החל ממאי 2011 המרכז האזורי הקונסולרי בסנטו דומינגו אחראי גם לשירותים הקונסולריים להאיטי, אנטיגואה וברבודה, דומיניקה וסנט קיטס ונוויס.

הרפובליקה הדומיניקנית ושווייץ חתמו על מגוון הסכמים דיפלומטיים בהם הסכם הגנה וקידום השקעות הדדיות, הסכם תחבורה אווירית והסכם הסגרה הדדי.

על פי מפקד האוכלוסין של סוף שנת 2018, 2,012 שווייצרים חיו ברפובליקה הדומיניקנית, מספר שהופך את הקהילה השווייצרית ברפובליקה הדומיניקנית לקהילה הגדולה ביותר באזור הקריביים. הסחר הכולל בשנת 2018 בין שתי המדינות הוערך בשווי של 251 מיליון פרנקים שווייצרים. מהם 39 מיליון ייצוא שווייצרי לרפובליקה הדומיניקנית ו-212 מיליון ייבוא שווייצרי מהרפובליקה הדומיניקנית.

== נציגויות דיפלומטיות ==
* הרפובליקה הדומיניקנית מיוצגת בשווייץ בדרג השגרירות באמצעות שגרירות שהיא מחזיקה בברן, בירת המדינה. הרפובליקה הדומיניקנית מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר ציריך.
* שווייץ מיוצגת ברפובליקה הדומיניקנית בדרג השגרירות באמצעות שגרירות שהיא מחזיקה בסנטו דומינגו, בירת המדינה.

== קישורים חיצוניים ==
* [https://www.fdfa.admin.ch/countries/dominican-republic/en/home/switzerland-and/bilateral-relations.html Bilateral relations Switzerland–Dominican Republic], אתר משרד החוץ השווייצרי

== הערות שוליים ==
Union List of Artist Names

Union List of Artist Names (רשימה מאוחדת לשמות אמנים, ULAN) הוא בסיס נתונים חינמי אינטרנטי המנוהל על ידי מכון המחקר גטי (Getty), המחזיק רשימה של שמות כ-300,000 אמנים, בווריאציות שונות (שמות נעורים, שמות קודמים וכו').

למרות שמו המרמז כי זו היא רשימה, למעשה זהו אגרון עבור שמות נרדפים לאמנים. לכל אמן ניתן מזהה חד-חד ערכי מספרי, ואליו מקושרים כל פריטי המידע הרלוונטיים (תאריכי ומקומות לידה ופטירה).

הרשימה מתמקדת באמנים מתחום האמנות החזותית ואדריכלות. אמנים כשחקנים, רקדנים לרוב אינם כלולים ברשימה זו.

בנוסף לאמנים, הרשימה מכילה גם קבוצות אמנים העובדים יחד, כאשר כל קבוצה מכילה הפניות לאנשים אותם היא כוללת.

== היסטוריה ==
ה-ULAN החל להיווצר בשנת 1984 על ידי קרן הנאמנות ע"ש J. Paul Getty. הקרן שכבר ניהלה אגרון למונחי אמנות ואדריכלות (AAT), המרכז כ-44,000 מונחים בתחום, החלה ליצור רשימה של אמנים, בתחילה לצורך שימוש פנימי בתוך מיזמי הקרן. לאור ביקוש חיצוני של הרשימה, החלה הקרן בהפצת האגרון לשימוש כללי.

ה-ULAN הופץ לראשונה בשנת 1994, הן בעותק פיזי והן בקובצי מחשב. ב-1997 הופסקה הפצתו בעותק פיזי, לאור גודלו והשינויים הרבים מגרסה לגרסה.

== קישורים חיצוניים ==
* 

קטגוריה:מסדי נתונים
קטגוריה:שיטות ותקנים בספרנות
קטגוריה:תולדות האמנות
עדן שרם

עדן שרם (נולד ב-9 במרץ 1993) הוא כדורגלן ישראלי המשחק בעמדת החלוץ.

==קריירה==
שרם גדל בראשון לציון והחל לשחק כדורגל במחלקת הנוער של הפועל תל אביב. ב-31 ביולי 2010 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–2 לבני סכנין בגביע הטוטו, ובישל לויקטור מרעי את השער המצמק. בהמשך עונה זו כבש עשרה שערים בליגת העל לנוער, ובעונה שלאחר מכן כבש 13 שערים. ב-18 באוגוסט 2012 כבש שרם את שער הבכורה שלו בקריירה במדי הקבוצה הבוגרת של הפועל תל אביב, בניצחון 2–0 על בני יהודה בגביע הטוטו. במחזור הפתיחה של עונת 2012/2013 ערך את הופעת הבכורה שלו בליגת העל, כשנכנס כמחליף בניצחון 1–0 על הפועל רמת גן. ב-29 בדצמבר 2012 כבש שרם את שער הבכורה שלו בליגת העל, בהפסד 1–2 לבני יהודה, ובסך הכל כבש בעונה זו שני שערים ב-11 הופעות בליגת העל.

בקיץ הושאל שרם להפועל ראשון לציון מהליגה הלאומית, ובעונת 2013/2014 כבש ארבעה שערים ב-22 הופעות ליגה במדי הקבוצה.

לקראת עונת 2014/2015 חזר שרם להפועל תל אביב, אך שותף רק כמחליף בשישה משחקי ליגה, ובינואר הושאל לבית"ר תל אביב רמלה מהליגה הלאומית, במדיה כבש ארבעה שערים ב-13 הופעות עד תום העונה.

בקיץ שוחרר שרם מהפועל תל אביב, וחזר לקדנציה נוספת בהפועל ראשון לציון. בעונת 2015/2016 ערך 36 הופעות בליגה הלאומית במדי הקבוצה, בהן כבש 11 שערים.

לקראת עונת 2016/2017 חזר שרם לקדנציה שנייה בבית"ר תל אביב רמלה, ובעונה זו כבש 14 שערים ב-34 הופעות בליגה הלאומית.

ב-17 במאי 2017 חתם שרם במכבי נתניה מליגת העל, ובהופעת הבכורה שלו במועדון כבש שער בניצחון 3–2 על מכבי פתח תקווה בגביע הטוטו. שרם הוסיף שער אחד בליגה ושער אחד בגביע המדינה, ובינואר חתם במכבי פתח תקווה, במדיה כבש שער אחד בשבע הופעות עד תום עונת 2017/2018.

ב-8 ביולי 2018 חזר שרם לליגה הלאומית וחתם בהפועל קטמון ירושלים. בעונת 2018/2019 ערך 19 הופעות ליגה במדי הקבוצה, בהן כבש שני שערים.

ב-22 באוגוסט 2019 חתם שרם בסקציה נס ציונה, העולה החדשה לליגת העל, ובמדיה ערך שבע הופעות. בינואר 2020 עבר למ.ס. כפר קאסם מהליגה הלאומית.

ב-22 באוגוסט 2021, שרם חתם במכבי עירוני אשדוד.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני בית"ר תל אביב רמלה
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני הפועל קטמון ירושלים
קטגוריה:כדורגלני סקציה נס ציונה
קטגוריה:כדורגלני מועדון ספורט כפר קאסם
קטגוריה:כדורגלני מכבי עירוני אשדוד
קטגוריה:כדורגלני הפועל מרמורק
קטגוריה:בוגרי תיכון עמית עמל (ראשון לציון)
קטגוריה:ישראלים שנולדו ב-1993
דריס ויטנס

דריס ויטנס (בבלגית: Dries Wuytens; נולד ב-18 במרץ 1991) הוא כדורגלן בלגי המשחק בעמדת הבלם בוואסלנד-בוורן.

==קריירה==
ויטנס התחיל את הקריירה שלו בקבוצת הילדים של ראסינג גנק ועבר לפ.ס.וו. איינדהובן בגיל 10.

בקיץ ויטנס חתם בבירסחוט מליגת העל הבלגית. ב-25 בספטמבר 2011, ויטנס ערך את הופעת הבכורה שלו בקבוצה בהפסד 2–3 לאנדרלכט.

בתום עונת , בירסחוט התפרקה וויטנס קיבל את כרטיס השחקן שלו. כעבור זמן קצר, חתם בוילם II מהליגה ההולנדית השנייה. ב-29 בנובמבר 2013, ויטנס הבקיע את שער הבכורה שלו בקריירה בניצחון 0–1 נגד TOP אוס. בעונת , חלה ירידה במעמדו של הקבוצה ורשם רק 15 הופעות.

בקיץ , ויטנס חתם בהראקלס אלמלו ושנה לאחר מכן חתם בספרטה רוטרדם מהליגה ההולנדית השנייה.

ב-22 באוגוסט 2019, ויטנס חתם בסקציה נס ציונה מליגת העל. ב-24 באוגוסט 2019, ויטנס ערך את הופעת הבכורה שלו בקבוצה בהפסד 0–2 למכבי תל אביב.

ב-21 ביולי 2020, ויטנס חתם בוואסלנד-בוורן.

לזכותו של ויטנס, 9 הופעות בנבחרת הצעירה של בלגיה.

==תארים==
; וילם II
*הליגה ההולנדית השנייה: 

==קישורים חיצוניים==

==הערות שוליים==

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני בירסחוט
קטגוריה:כדורגלני וילם II
קטגוריה:כדורגלני הראקלס אלמלו
קטגוריה:כדורגלני ספרטה רוטרדם
קטגוריה:כדורגלני סקציה נס ציונה
קטגוריה:כדורגלני ואסלנד-בוורן
קטגוריה:כדורגלנים זרים בישראל
קטגוריה:ספורטאים בלגים בהולנד
קטגוריה:ספורטאים בלגים בישראל
קטגוריה:בלגים שנולדו ב-1991
גרשון קופי

גרשון קופי (באנגלית: Gershon Koffie; נולד ב-25 באוגוסט 1991) הוא כדורגלן גנאי המשחק בעמדת הקשר.

==קריירה==
קופי החל את הקריירה שלו בקבוצת הנוער של רוט-וייס אקרה, קבוצת הבית של רוט-וייס אסן הגרמנית. בגיל 15 חתם באינטרנסיונל אליס מליגת העל הגנאית, במדיה כבש 28 שערים.

בסוף עונת יצא למבחנים בהאמרבי מליגת העל השוודית, אך שבר את רגלו ושוחרר. בשנת חתם בוונקובר וייטקאפס, כאשר שיחק בליגה השנייה של ארצות הברית בכדורגל. ב-5 בספטמבר 2010 ערך את הופעת הבכורה שלו בקבוצה בתיקו 0-0 נגד פוארטו ריקו איסלנדרס. ב-9 בפברואר 2011 חתם על חוזה חדש בקבוצה, לאחר שזו עברה לשחק ב-MLS. ב-7 באוגוסט 2011 הבקיע את שער הבכורה שלו בקבוצה בניצחון 2–4 נגד שיקגו פייר.

ב-11 בפברואר 2016 חתם בניו אינגלנד רבולושן.

ב-15 בינואר 2017 חתם לשלוש שנים בהמארבי, בה נבחן בעבר. ב-9 באפריל ערך את הופעת הבכורה שלו בקבוצה בתיקו 1-1 נגד קלמאר. במאי חזר לניו אינגלנד רבולושן כשחקן מושאל. ב-1 ביוני 2018 שוחרר מהאמרבי.

בקיץ חתם באל-פאהאחיל מליגת העל הכוותית.

ב-26 באוגוסט 2019 חתם בהפועל כפר סבא מליגת העל.

ב-30 בינואר 2021 חזר לארצות הברית וחתם באינדי אילבן מה-USL.

ב-25 בינואר 2022 חתם בהפועל רעננה, אך כעבור חודש חתם בסאנדציה מהליגה הפולנית השנייה.

ב-10 ביוני 2022 חזר לישראל וחתם בעירוני טבריה.ב-1 בדצמבר 2023 שוחרר מהמועדון.

ב-6 בפברואר 2024 חתם במכבי הרצליה.

לזכותו 11 הופעות בנבחרת גאנה עד גיל 20.

==תארים==
; ונקובר וייטקאפס
* אליפות קנדה בכדורגל: 
; עירוני טבריה
* גביע הטוטו לליגה הלאומית: 2023/2024

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני ונקובר וייטקאפס
קטגוריה:כדורגלני ניו אינגלנד רבולושן
קטגוריה:כדורגלני המארבי
קטגוריה:כדורגלני הפועל כפר סבא
קטגוריה:כדורגלני עירוני טבריה
קטגוריה:כדורגלני מכבי הרצליה
קטגוריה:כדורגלנים זרים בישראל
קטגוריה:ספורטאים זרים בקנדה
קטגוריה:ספורטאים גנאים בארצות הברית
קטגוריה:ספורטאים גנאים בשוודיה
קטגוריה:ספורטאים זרים בכווית
קטגוריה:ספורטאים גנאים בישראל
קטגוריה:ספורטאים זרים בפולין
קטגוריה:גנאים שנולדו ב-1991
מוריס FV

מוריס FV (באנגלית: Morris FV) היא משאית אשר יוצרה על ידי חטיבת המכוניות המסחריות Morris Commercial Cars חברת בת של Morris Motors אשר יוצרה בין השנים 1948–1954.
משנת 1952 הייתה Morris Commercial Cars בעלות קונצרן הרכב הבריטי The British Motor Corporation Limited (BMC).

==סדרות "מוריס FV"==
* סדרה ראשונה - יוצרה בין השנים 1948–1953.
* סדרה שנייה - יוצרה בין השנים 1953–1954.

=="מוריס FV"==
* ב"קבינה" - 2 מושבים (נהג + נוסע).
* מנוע קדמי שמורכב מתחת לתא הנהג.
* מנוע דיזל.
* למרות שדגם "מוריס FV" הושק בשנת 1948, היו בו מאפייני תכנון מלפני מלחמת העולם השנייה בפרט דלתות ה"התאבדות" הקדמיות - ציר הדלתות הוא בחלקן האחורי והן נפתחות כלפי קדמת הרכב.
* דגם "מוריס FV" נמכר גם תחת השם "אוסטין" (משנת 1952).
* בדגמי "מוריס FV" נבנה הסורג ההפוך המובהק בצורת לב, ואילו לדגמי "אוסטין FV" היה סורג אופקי נמוך-רכוב.
* דגם "מוריס FV" צולם לסרט "Genevieve" אשר הופק בבריטניה בשנת 1953.

==תמונות==
<gallery mode="packed" heights="180">
קובץ:1950 Morris Commercial FV 4.3.jpg | מוריס FV, שנת 1950
קובץ:2014 GVSCE sc 021 (14849985003).jpg| מוריס FV (מימין)
</gallery>

==ראו גם==
* מוריס CS9
* מוריס C8
* מוריס J2
* מוריס J-type

==קישורים חיצוניים==

==הערות שוליים==

קטגוריה:משאיות
קטגוריה:כבאיות
קטגוריה:כלי רכב שהושקו ב-1948
קטגוריה:כלי רכב בריטיים
FV
אונדנסטרון

אונדנסטרון (Ondansetron, נמכרת בשם Zofran) היא תרופה למניעת בחילה והקאות שהם תוצאה של כימותרפיה או ניתוח. כמו כן היא מנוצלת לטיפול בדלקת הקיבה והמעיים. ניתן לקחת אותה דרך הפה או בזריקה לשריר או לוריד. היא פועלת כאנטגוניסט ל-5НТ<sub>3</sub>.

קיימים סיכונים לתופעות לוואי. התרופה ניתנת לנשים בהריון שסובלות מבחילות, אך חוקרים עדיין לומדים את תופעות הלוואי של שימוש בתרופה בזמן היריון. התרופה אינה ניתנת בדרך כלל לילדים מתחת לגיל 4. התרופה אינה יעילה לטיפול במחלת ים.

אונדנסטרון קיבל פטנט בשנת 1984 לאחר מחקרים בחברת תרופות בריטית. השימוש הרפואי בקהילה אושר בשנת 1990. החל משנת 2006 ניתן לייצר גם תרופה גנרית. התרופה נכללת ברשימת התרופות החיוניות של ארגון הבריאות העולמי. בשנת 2019 היא הייתה במקום ה-91 בין התרפות הנפוצות בארצות הברית עם כ-8 מיליון מרשמים.
בישראל התרופה נכללת בסל התרופות לחולי סרטן בלבד.

==קישורים חיצוניים==

* [https://mohpublic.z6.web.core.windows.net/IsraelDrugs/Rishum_16_301421720.pdf עלון לצרכן באתר משרד הבריאות]
* [https://www.clalit.co.il/he/medical/pharmacy/Pages/medicines.aspx?idd=5430 מידע באתר תרופות של קופת חולים כללית]
* פז תורן ונוספים, Ondansetron treatment in patients with Tourette’s syndrome. Int Clin Psychopharmacol 14:373-376, 1999.

==הערות שוליים==

קטגוריה:רשימת התרופות החיוניות של ארגון הבריאות העולמי
עמיר גליל

עמיר גליל (28 במאי 1927 – 13 באוגוסט 2019) היה לוחם, יזם, יקיר העיר רמת גן ויקיר העיר צפת. מייסד מכללת רמת גן.

==ביוגרפיה==
נולד בשנת 1927 בוורשה, שבפולין, בשם זיגמונד שפירא. לאחר הכיבוש הנאצי ברח עם הוריו לשטח רוסיה ונשלח לסיביר. עם פרוץ המלחמה בין גרמניה ורוסיה עבר לאוזבקיסטן ומשם נשלח עם קבוצת ילדים להודו. בהודו יצר קשר עם נציגי הסוכנות היהודית ועלה ארצה בשנת 1942. בישראל למד במוסד חקלאי של עליית הנוער, התגייס "להגנה" ולצי הבריטי. עם שחרורו השתקע בחיפה, השלים את לימודי הבגרות ולפרנסתו עבד בבנק אנגלו-פלשתינה. בנובמבר 1947 גויס לשירות מלא ב"הגנה", פעל כקצין חבלה במסגרת החי"ש והפלמ"ח, עבר קורס קצינים, השתתף בפעולות מבצעיות רבות ונפצע מספר פעמים. בשנים 1949–1958 שירת בצבא הקבע בתפקידים פיקודיים, הדרכתיים ומנהלתיים וביניהם - היה חבר בוועדת התכנון של מלחמת סיני כאחראי על נושא תכנון אספקת מים, מזון ודלק למבצע. עם שחרורו משרות קבע - שירת במילואים כמפקד גדוד אספקה באוגדת שריון בדרגת סגן-אלוף. בחייו האזרחיים - החל לעבוד כמנהל המחלקה לביקורת חברות ממשלתיות במשרד מבקר המדינה. במסגרת זו בדק את מצבן הכלכלי - מנהלי של חברות כגון : "אל-על", "ארקיע", חברות יצוא, חברות חקלאיות ועוד. בשנים 1959–1960 הקים בבאר שבע מערכת השכלה תיכונית ועל תיכונית למבוגרים. בשנת 1961 עבר לרמת גן והקים את בית הספר "אבוקה" (לימים תיל"ם) – תיכון לחשבונאות ומנהל. במקביל, פנה להקמת בתי חולים סיעודיים. בשנת 1989 הקים את מכללת רמת-גן.

גליל קיבל את אות יקיר העיר צפת על השתתפותו בכיבוש צפת במלחמת השחרור. ובנוסף קיבל את אות יקיר העיר רמת גן על הקמת בתי ספר תיכוניים והקמת מכללת רמת גן.

בראשית ינואר 2001 נפתחה נגד גליל חקירה משטרתית בחשד להוצאה במרמה של כ-50 מיליון שקל מכספי המכללה. ב-2005 גליל הודה בעבירה המיוחסת לו במסגרת עסקת טיעון.

==הערות שוליים==

קטגוריה:יקירי צפת
קטגוריה:יקירי רמת גן
קטגוריה:עולים במלחמת העולם השנייה
קטגוריה:ישראלים ילידי פולין
קטגוריה:ישראלים שנולדו ב-1927
קטגוריה:ישראלים שנפטרו ב-2019
קמיקצו

קמיקצו (ביפנית: 上勝町) היא עיירה במחוז טוקושימה שביפן. בשנת 2016 הוערכה אוכלוסייתה בכ-1,482 איש וצפיפות של 7.2 לקמ"ר. שטחה הכולל הוא 109.7 קמ"ר.

קמיקצו התפרסמה כעיירת "Zero waste" (אפס אשפה). משמעות הדבר היא שהעיירה כולה ממחזרת את כל האשפה שהיא מייצרת, וזו ממוינת לכ-45 סוגים שונים של אשפה, המטופלים באופן ספציפי. בפועל העיירה באמת ממחזרת כ-80% מהאשפה שלה ושמה לה למטרה להגיע ל-100% עד שנת 2020.

==קישורים חיצוניים ==

* 
* [https://dms.licdn.com/playback/C5605AQFKkYRm_FjR1Q/4ac33b7eb67a454ebde08b9487493111/feedshare-mp4_3300-captions-thumbnails/1507940147251-drlcss?e=1549641600&v=beta&t=QNxOtrPxhYUROJSGXbCnyRriU3RUQ1zyUZ3uAP9H98I וידאו המתאר את המיחזור בעיירה]

== הערות שוליים ==

קטגוריה:שיקוקו
קטגוריה:יפן: יישובים
קטגוריה:מחוז טוקושימה
קטגוריה:יישובים שהוקמו ב-1955
גוטברוד אטלס

גוטברוד אטלס (בגרמנית: Gutbrod Atlas) היא סדרת מכוניות מסחריות אשר יוצרה גם בתצורת טנדר מתוצרת יצרנית הרכב הגרמנית Gutbrod אשר יוצרה בין השנים 1950–1954 בגרמניה המערבית.

=="גוטברוד אטלס"==

* תצורות: טנדרים, מסחריות.
* מנוע אחורי.
* סוג הנעה: הנעה אחורית.
* דלתות קדמיות - "דלתות התאבדות" (כיוון פתיחת הדלת מנוגד לציר התנועה של הרכב).
* 3 דלתות - בתצורת מסחרית, 2 דלתות קדמיות ודלת 1 צדדית מימין).

==דגמים==

* "Atlas 800" - יוצר מינואר 1950 - פברואר 1953
* "Atlas 800/H" - יוצר מפברואר 1953 - אמצע 1954
* "Atlas 1000" - יוצר מיוני 1951 - אמצע 1954
* "Atlas 1000/3" - יוצר מפברואר 1953 - אמצע 1954
* "Atlas 700" - יוצר מיוני 1953 - אמצע 1954

==תמונות==
<gallery mode="packed" heights="180">
קובץ:Gutbrod Atlas 800, Baujahr 1950 (1).jpg | "גוטברוד אטלס", שנת 1950 - מסחרית
קובץ:NF-58-58 Gutbrod Atlas.jpg| "גוטברוד אטלס" - טנדר
</gallery>

==ראו גם==
* גוטברוד סופריור

==קישורים חיצוניים==

* 
==הערות שוליים==

קטגוריה:כלי רכב שהושקו ב-1950
קטגוריה:טנדרים
קטגוריה:מכוניות מסחריות
קטגוריה:כלי רכב גרמניים
קטגוריה:כלי רכב מנוע אחורי
ג'ורג' וושינגטון קרבר

ג'ורג' וושינגטון קרבר (באנגלית: George Washington Carver; 1 בינואר 1864 – 5 בינואר 1943) היה אגרונום וממציא אמריקאי ממוצא אפרו-אמריקאי שפעל בתחילת המאה ה-20. הוא קידם חלופות לגידולי כותנה ושיטות למניעת הרס קרקע.

בזמן כהונתו כפרופסור באוניברסיטת טסקיגי, הוא פיתח שיטות לשיפור אדמות שהתדלדלו עקב שתילה חוזרת ונשנית של כותנה. הוא עודד חקלאים להחזיר חנקן לקרקע על ידי מחזור גידולים שכלל לא רק כותנה אלא גם בטטות וקטניות (כמו בוטנים, סויה ולוביה). גידולים אלה קיבעו חנקן לקרקע וכך שיפרו את תנובת האדמה וגידולי הכותנה וכן העניקו לחקלאים עניים מגוון גידולים אחרים בהם יכלו לסחור או לאכול. קרבר פיתח תוכנית להכשרת החקלאים באלבמה בגידול היבולים החדשים. הוא פרסם 44 עלונים לחקלאים, הפופולרי שבהם כלל 105 מתכונים המכילים בוטנים. אף על פי שהוא השקיע שנים בפיתוח מאכלים המכילים בוטנים אף אחד מהם לא הפך להצלחה מסחרית.

מלבד עבודתו לשיפור חיי החקלאים, קרבר היא חלוץ בתחום הסביבתנות. הוא זכה בפרסים רבים, כולל Spingarn Medal על ידי ארגון NAACP. הוא פעל בתקופה של קיטוב גזעי וגזענות חזקה נגד שחורים בארצות הברית, ושמו התפרסם מעבר לקהילה השחורה. הוא זכה לפרסום ושבחים גם בקהילה הלבנה בארצות הברית על הישגיו וכישוריו. ב-1941 מגזין טיים כינה את קרבר "לאונרדו שחור". בהמשך נקראו על שמו אוניית ליברטי ואתרים שונים כמו גשרים, פארקים ובניניים באוניברסיטאות.

==קישורים חיצוניים==

* 
* 

קטגוריה:אפרו-אמריקאים
קטגוריה:חקלאות: חוקרים
קטגוריה:פעילי איכות הסביבה אמריקאים
קטגוריה:בוגרי אוניברסיטת המדינה של איווה
קטגוריה:חברי היכל התהילה לאמריקאים הגדולים
קטגוריה:אמריקאים שנולדו ב-1864
קטגוריה:אמריקאים שנפטרו ב-1943
הפועל רמת-גן גבעתיים

הפועל רמת-גן גבעתיים היא אגודת ספורט ישראלית, השייכת למרכז הפועל ומייצגת את הערים רמת גן וגבעתיים. האגודה הוקמה בשנת 1927 וצבעי המועדון הם אדום, שחור ולבן. אוהדי הקבוצה ידועים בכינויים "האורדונים".

==מועדון הכדורגל==

הקבוצה משחקת כיום בליגה הלאומית. הקבוצה נוסדה בשנת 1927, הישגיה הבולטים הם זכייה באליפות בשנת 1964 ושתי זכיות בגביע המדינה בשנים 2003 ו-2013. ביתה הנוכחי הוא אצטדיון רמת גן.

==מועדון הכדורסל==

נכון ל-2019, הקבוצה המשחקת בליגה הלאומית. הקבוצה נוסדה בשנת 1957, והישגיה הבולטים הם שש סגנויות בליגת העל בכדורסל וחמש סגנויות בגביע המדינה בכדורסל במהלך שנות ה-70 וה-80. ביתה הנוכחי הוא אולם זיסמן.

==מועדון הכדוריד==

כיום, הקבוצה משחקת בליגה הלאומית. הקבוצה נוסדה בשנת 1950 וזכתה בשתי אליפות ליגת העל בכדוריד ושמונה פעמים בגביע המדינה בכדוריד בסוף שנות ה-60 וה-70. ביתה הנוכחי הוא אולם זיסמן.

==קבוצת בת בכדורסל==

קבוצת כדורסל ישראלית המשחקת בליגה ב' מחוז תל אביב, אשר נוסדה בשנת 2001 ומשמשת כקבוצת הבת של הפועל רמת-גן גבעתיים מהליגה הלאומית בכדורסל.

==קבוצות נוספות==
* הפועל "ארנון" רמת-גן ו-ק.ה. גבעתיים (טניס שולחן)
* הפועל רמת-גן גבעתיים (כדורגל נשים)
* אגודת כדורגל המכתש גבעתיים (כדורגל גברים - ליגה ג)
קטגוריה:אגודות ספורט
רמת גן
קטגוריה:גבעתיים: ספורט
קטגוריה:הפועל רמת גן
גוטברוד סופריור

גוטברוד סופריור (בגרמנית: Gutbrod Superior ) היא מכונית סופרמיני בתצורת "סדאן-קופה" מתוצרת יצרנית הרכב הגרמנית Gutbrod אשר יוצרה בין השנים 1950–1954 בגרמניה.

בשנת 1956 שלדת דגם טרול (מכונית) מתוצרת "Troll Plastik & Bilindustri" הנורווגית נלקחה מדגם "גוטברוד סופריור". נוספו לשלדה 15 ס"מ. יוצרו 5 יחידות.

==תצורות==

* 2 דלתות, 2 נוסעים סדאן-קופה.
* 2 דלתות, 2 נוסעים ספורט רודסטר קבריולה.
* 3 דלתות - סטיישן (יוצר משנת 1952).

===דגמי "סדאן-קופה"===
* "Gutbrod Superior 600".
* "Gutbrod Superior Luxus 600".
* "Gutbrod Superior 600 Luxus Einspritzmotor".
* "Gutbrod Superior 700 Luxus Einspritzmotor".
* "Gutbrod Superior Luxus 700" (מאפריל 1953).
* "Gutbrod Superior Luxus 704" (מאפריל 1953).

==תמונות==
<gallery mode="packed" heights="120">
| "גוטברוד סופריור", שנת 1950
קובץ: Gutbrod Superior Heck.jpg| "גוטברוד סופריור"
קובץ:Gutbrod Superior 700E at Autostadt 01.JPG | "גוטברוד סופריור 700E"
קובץ:Gutbrod Superior 700E at Autostadt 02.JPG | "גוטברוד סופריור 700E"
קובץ: Gutbrod Superior 1951.jpg| "גוטברוד סופריור", שנת 1951
קובץ: Gutbrod hinten.jpg| "גוטברוד סופריור"
קובץ:Gutbrod Superior 700 Luxus (1952, 26 PS).jpg | "גוטברוד סופריור 700 לוקסוס", שנת 1952
</gallery>

<gallery mode="packed" heights="120">
קובץ:Gutbrod Superior Sport Roadster von Wendler 1952.jpg | "גוטברוד סופריור" ספורט רודסטר, שנת 1952
קובץ: Gutbrod Superior Sport Roadster rot.JPG| "גוטברוד סופריור" ספורט רודסטר
קובץ:Gutbrod Superior Sport Roadster blau.JPG | "גוטברוד סופריור" ספורט רודסטר
</gallery>

==ראו גם==
* גוטברוד אטלס

==קישורים חיצוניים==

* 
* 
* 
* 

==הערות שוליים==

קטגוריה:כלי רכב שהושקו ב-1950
קטגוריה:מכוניות סופרמיני
קטגוריה:מכוניות קבריולה
קטגוריה:מכוניות סטיישן
קטגוריה:כלי רכב גרמניים
בוריס ניקונורוב

בוריס ויקטורוביץ' ניקונורוב (ברוסית: Борис Викторович Никоноров; נולד ב-3 באפריל 1989) הוא כדורגלן חופים רוסי המשחק בעמדת החלוץ בנבחרת רוסיה בכדורגל חופים.

==קריירה==

ניקונורוב החל את קריירת כדורגל החופים שלו בקבוצת פודווודניק הרוסית, שבמדיה שיחק במשך שנתיים. מאז, הוא שיחק בקבוצות רוסיות אחרות כמו ג'וקר, זולוטוי, נבסקי ברגה, פטרוגרדטס ואליאנס. את מרבית חותמו בענף, ניקונורוב משאיר בקבוצת לוקומוטיב מוסקבה, שבמדיה הוא משחק מאז שנת 2017, הן במסגרת הליגה והן במסגרת תחרויות בינלאומיות כמו גביע אירופה לאלופות בכדורגל חופים. מאזנו בקבוצה ממוסקבה הוא למעלה ממאה הופעות ולמעלה מ-170 שערים.

==תארים==
===קבוצתיים===
;לוקומוטיב מוסקבה
* אליפות רוסיה (1): 2017
* הגביע הרוסי:
** סגנות (1): 2018
** מקום שלישי (1): 2017
* מונדיאליטו למועדונים (1): 2017

===לאומיים===
* אליפות אירופה בכדורגל חופים:
** אליפות (1): 2017
** סגנות (1): 2019
** מקום שלישי (1): 2016
* הגביע הביניבשתי:
** מקום שלישי (1): 2016

===אישיים===
* הכוכב העולה של BSWW: 2017

==קישורים חיצוניים==

* [https://beachsoccer.com/player/boris-nikonorov הפרופיל של ניקונורוב] באתר הרשמי של Beach Soccer Worldwide
* [https://bsrussia.com/profiles/persons/95 הפרופיל של ניקונורוב] באתר Beach Soccer Russia 

==הערות שוליים==

קטגוריה:כדורגלנים רוסים
קטגוריה:חלוצי כדורגל רוסים
קטגוריה:ירוסלבל: כדורגלנים
קטגוריה:כדורגלני חופים
קטגוריה:רוסים שנולדו ב-1989
סטגודוניים

סטגודוניים (שם מדעי: Stegodontidae) היא משפחה נכחדת של פילאים, שהתקיימה בתקופת המיוקן עד הפליסטוקן (כאשר כמה חוקרים סוברים שהגיעו גם להולוקן) ברחבי אסיה ובחלק מאפריקה. במשפחה נכללו שני סוגים: סטגודון וסטגולופודון.

המשפחה הוגדרה לראשונה ב-1918 בידי החוקר האמריקאי הנרי פיירפילד אוסבורן. עם זאת, חלק מהחוקרים סוברים ששני הסוגים הכלולים בה בעלי מאפיינים קרובים מאוד לפיליים ועל כן ראוי שיהיו מקובצים תחתיהם.
== מאפיינים ==
הסטגודוניים היו מגדולי הפילאים. מדידת עצמותיהם העלתה שגובהם היה עד 3.87 מטר בכתפיים ומשקלם עד 12–14 טונות. הוא היה בעל חטים ארוכים ומעוקלים ישר. בכמה מאיי פלורס באינדונזיה היו אוכלוסיות של סטגודונים, שעברו גמדיות איים.

ע"פ ההשערות, לפילים הענקיים היו טורפים טבעיים מועטים, והאדם הקדמון היה האחראי לצימצום מספריהם עד לכדי הכחדה.

==סוגים==
* סטגודון (Stegodon)
* סטגולופודון (Stegolophodon)

==קישורים חיצוניים==

*
קטגוריה:בעלי חיים שתוארו ב-1918
קטגוריה:טקסונים שתוארו בידי הנרי פיירפילד אוסבורן
Google Store

חנות גוגל (באנגלית: Google Store) היא קמעונאית חומרה מקוונת המופעלת על ידי חברת גוגל, המוכרת מכשירי Google Nexus, גוגל פיקסל, כרומקאסטים, Wear OS על ידי שעונים חכמים של גוגל, מוצרי מעבדות Nest, מחשבי Chromebook ואביזרים, כולל מקלדות, מטענים וכיסוי טלפון. חנות גוגל מוכרת מוצרים המיוצרים על ידי גוגל או מיוצרים בשיתוף פעולה עם אותה חברה. השירות הושק ב-11 במרץ 2015.

גוגל פתחה גם חנויות פיזיות. במרץ 2015 פתחה את החנות הראשונה שלה בלונדון, "Google Shop", במתכונת של "חנות בתוך חנות", בתוך חנות של רשת מוצרי חשמל "Currys". באוקטובר 2016 היא פתחה חנות פופ-אפ בעיר ניו יורק כדי להציג את מוצרי החומרה שלה שהשיקה באותו זמן, ובחודש שלאחר מכן היא פתחה מתחמי "Google Shop" בתור חנות בתוך חנות ברשת Best Buy בקנדה. כל אלו היו חנויות זמניות, עד שביוני 2021 פתחה חנות קבועה ראשונה בשכונת צ'לסי במנהטן, ניו-יורק.

== מיקומים ==
=== באינטרנט ===
באינטרנט, חנות גוגל החליפה את Devices section באתר Google Play.

=== אולם תצוגה פופ-אפ ===
באוקטובר 2016 פתחה גוגל את Made by Google, אולם תצוגה מוקפץ זמני בשכונת סוהו בעיר ניו יורק. החלל הציע הצצה למוצרי חומרה שפיתחה החברה לאחרונה, כולל הטלפון החכם פיקסל, הרמקול החכם של Google Home, ואוזניות Daydream View.

=== בתוך רשת Best Buy ===
בנובמבר 2016 פתחה גוגל את "גוגל שופ", חנות בתוך חנות בה גוגל מציגה את מוצרי החומרה שלה. חנויות Google, הזמינות במיקומי Best Buy הנבחרים בקנדה, מעניקות לגוגל נוכחות קמעונאית שהייתה "המפתח לבניית בסיס לקוחות פרימיום של מכשירים ניידים שניתן להעריך ונאמן, וזה לא משהו שלגוגל היה באמת עם תוכנית Nexus הקודמת שלה". החנויות הן "גוגל באופן מובהק", עם אסתטיקה חזותית, יחד עם "ריהוט מודולרי שנוצר בהתאמה אישית, המקנן כאשר חדר המגורים מוגבל, אך יכול להכיל בקלות, נניח, קבוצה קטנה של תלמידים עם מושבי שרפרף בצביטה". בהערה לאתר האינטרנט TechCrunch אמרה ג'נל פישר, מנהלת השיווק הקמעונאי של גוגל, כי "אנחנו אוהבים את זה כשאנשים יכולים להיכנס, לגלות, לשחק וליהנות וזה פשוט קשור לטכנולוגיה". כל Google Shop "יכולה להיות בעלת תוכן דיגיטלי ייחודי המותאם לעיר בה היא נמצאת".
===חנויות קבע בניו יורק===
במאי 2021, גוגל הודיעה שהיא תפתח חנות קמעונאית פיזית כחלק מקמפוס "צ'לסי מרקט" שלה, ליד משרדיה בניו יורק. בדומה לאפל סטור החנות מציגה את מוצרי החומרה של גוגל לרבות מכשירי Pixel, Nest, Chromecast, Fitbit. שירותי מנויים כגון Google Stadia ו-Google Fi, מוצרי תוכנה כגון Google Translate ו-Google Duo, כמו גם סחורה בלעדית. החנות נפתחה לציבור ב-17 ביוני 2021.

ביוני 2022 נפתחה חנות שנייה בשכונת ויליאמסבורג בברוקלין, ניו-יורק.
== פרסים ==
חנות גוגל קיבלה את פרס ובי לשנת 2016 בקטגוריית מוצרי האלקטרוניקה.

== ראו גם==
* Chromebook Pixel
* אפל סטור

==קישורים חיצוניים==
* 
* 
== הערות שוליים ==

קטגוריה:גוגל
גביע אוקיאניה לאומות 2004

גביע אוקיאניה לאומות 2004 היה הטורניר השביעי של גביע אוקיאניה לאומות. הגמר, בהשתתפותן של שש נבחרות, נערך בעיר אדלייד שבאוסטרליה. שתי המדורגות ראשונות בסיום שלב הבתים נפגשו בשלב הגמר במתכונת בית-חוץ, בסיומו הוכרזה המנצחת בטורניר, שזכתה בתואר ובזכות לייצג את התאחדות אוקיאניה בגביע הקונפדרציות 2005.

שלב המוקדמות ובית הגמר הטורניר שימש בנוסף כשלב במוקדמות מונדיאל 2006, כאשר שתי המובילות בתום שלב בית הגמר נפגשו לצמד משחקים במתכונת בית-חוץ (בנפרד מצמד משחקי גמר הטורניר), כאשר המנצחת בסיכום המפגשים מעפילה לפלייאוף הביניבשתי ולמאבק מול נציגת קונמבול על הכרטיס למונדיאל 2006.

== פורמט ==
הטורניר החל בסיבוב המוקדמות הראשון, המשותף למוקדמות הטורניר ולמוקדמות מונדיאל 2006, ובו השתתפו עשר נבחרות שחולקו לשני בתים. בתום סיבוב משחקים אחד העפילו שתי הראשונות מכל בית לשלב בית הגמר. הסיבוב שוחק בחציו הראשון של חודש מאי 2004.

אל שלב בית הגמר הצטרפו לטורניר נבחרות ו, שהעפילו אוטומטית. בשלב זה נפגשו הנבחרות ביניהן בסיבוב אחד, שנערך כולו בשני אצטדיונים שונים בעיר אדלייד שבאוסטרליה. הסיבוב שוחק בסוף חודש מאי ובתחילת חודש יוני 2004.

שתי הנבחרות שסיימו במקומות הראשונים, הבטיחו לעצמן העפלה לגמר הטורניר וכן לדו-קרב על הכרטיס לפלייאוף הביניבשתי של מוקדמות המונדיאל. באוקטובר 2004, כחודש לאחר צמד משחקי הפלייאוף היבשתי, נפגשו שתי מובילות הבית לשלב הגמר של הטורניר במתכונת בית-חוץ.

== מוקדמות ==
* משחקי בית א' התקיימו בהוניארה שבאיי שלמה. הנבחרת המארחת סיימה בראש הבית, הצטרפה אליה מהמקום השני.
* משחקי בית ב' התקיימו באפיה שבסמואה. סיימה בראש הבית, הצטרפה אליה מהמקום השני.

== בית הגמר ==

== גמר ==

----

אוסטרליה זכתה בתואר עם ניצחון 1–11 בסיכום המפגשים. הייתה זו זכייתה הרביעית בהשתתפותה האחרונה בטורניר, בטרם עברה להשתייך לקונפדרציית הכדורגל של אסיה.

כחודש לפני גמר הטורניר, ניצחה אוסטרליה 1–9 בסיכום שני מפגשים את איי שלמה והעפילה לפלייאוף הביניבשתי של מוקדמות המונדיאל. אוסטרליה גברה בפלייאוף על וחזרה למונדיאל לראשונה מאז 1974. כמו כן, ייצגה אוסטרליה את אוקיאניה בגביע הקונפדרציות 2005, שם הודחה בתום שלב הבתים.

קטגוריה:גביע אוקיאניה לאומות
קטגוריה:תחרויות כדורגל ב-2004
קטגוריה:תחרויות כדורגל באוסטרליה
טרול (מכונית)

טרול (מכונית)
טרול (בנורווגית: Troll) היא מכונית קופה קטנה מתוצרת "Troll Plastik & Bilindustri" הנורווגית, אשר יוצרה בין השנים 1956 – 1958 בנורווגיה. 

יוצרו 5 יחידות. 

בשנת 1956 נלקחה שלדת דגם "טרול" מתוצרת "Troll Plastik & Bilindustri" הנורווגית מדגם גוטברוד סופריור מתוצרת יצרנית הרכב הגרמנית גוטברוד . נוספו לשלדה 15 ס"מ.

=="טרול"==

* המכונית הראשונה נחשפה לעיתונות באוקטובר 1956. היה זה אחד הניסיונות הבודדים לייצור מכוניות בנורווגיה. המכונית לא הייתה גמורה לחלוטין, ולמרות שצורת המרכב הייתה סופית, לא ניתן היה להניע את המכונית. מכונית זו שימשה מאוחר יותר כאב-טיפוס, ושינויים רבים בוצעו במהלך הבדיקות המאוחרות. 
* המכונית הראשונה נמכרה ב-1 במאי 1957.
* מכונית קופה 2+2 נוסעים.
* מנוע מתוצרת "Gutbrod" הגרמנית.
* גןף הדגם נבנה מפיברגלס מחוזק זכוכית. פיברגלס היה חומר חדש יחסית בסוף שנות החמישים, והיתרונות היו רבים. חומר זה לא יחליד, הוא יהיה קל יותר ב-130 ק"ג ממכונית מתכת מקבילה, והייצור יהיה פשוט משמעותית ולכן זול יותר. באירופה לא בנו מכוניות מפלסטיק, למעט הטראבנט המזרח גרמני. 
* עם תחילת הייצור המהנדס Kohl-Larsen שהיה מופקד על בניית הדגם נאלץ להתאמץ כדי לקבל אישור מהממשלה למכור את המכוניות מדגם "טרול". Kohl-Larsen הורשה למכור רק 15 מכוניות בנורווגיה. הסיבה לכך הייתה הסכם סחר חליפין בין נורווגיה לברית המועצות ומזרח אירופה לרכוש מהם מכוניות בזמן שקנו מוצרי דגים מנורווגיה. הממשלה הנורווגית חששה כי ייצור מכוניות מקומי ישבש את מאזן המסחר הזה, לכן, Kohl-Larsen החל בתוכניות לייצא את המכוניות לגרמניה ודנמרק. היו גם בקשות ממדינות אחרות כמו ממדינות פינלנד ובלגיה. בשלב מסוים היו תוכניות לבנות 2000 מכוניות בשנה, אך לאחר מתינות מסוימת תכננו כי ישמחו ממכונית אחת מוגמרת ביום. כאשר הממשלה הבהירה כי היא מעולם לא רוצה לתמוך ברכב, כל המשקיעים הפוטנציאליים נסוגו ממשא ומתן, לפיכך, אחת המיזמות הבודדות של נורווגיה לייצור מכוניות פשטה את הרגל בתחילת 1958.

==ראו גם==
* גוטברוד סופריור

==קישורים חיצוניים==

==הערות שוליים==

קטגוריה:כלי רכב שהושקו ב-1952
קטגוריה:מכוניות קופה
קטגוריה:מכוניות עשויות פיברגלס
קטגוריה:כלי רכב המיוצרים בנורווגיה